Notarite Koda	
Tatari 25	
10116 Tallinn	11.08.2021 nr 4-3/2930 - 1	

	

	
Päring plaanide kinnitamise kohta		

Austatud 	

Tallinna Linnaplaneerimine Ameti (edaspidi amet) poole on pöördunud OÜ Scandium L24 esindajad taotlusega, et amet väljastaks Laki tn 24/2 hosteli ehitusprojekti koosseisus olevate korruste plaanide ametlikult kinnitatud ärakirjad korteriomandi seadmise eesmärgil ja/või väljastaks hoone kinnitatud hoonejaotusplaani.
Laki tn 24 kinnistu on sihtotstarbega ärimaa, kuhu OÜ Scandium L24 on juba rajanud ühe hosteli, mis jaotati hiljem korteriomanditeks ja müüdi ka vastavalt. 
Laki tn 24/2 hosteli püstitamiseks on 21. detsembril 2020 amet väljastatud ehitusloa nr 2012271/42191. Ehitusloale on kantud lisatingimus „Majutusüksuste korteriomanditeks jagamine ei ole lubatud“. Lisaks on ka ehitusprojekti kõikide korruste plaanidel paremal all kirjanurga kohal punases kirjas märkus „Majutusüksuste korteriomanditeks jagamine on keelatud“. Antud hetkel ametile esitatud hoonejaotusplaani kohaselt soovib OÜ Scandium L24 kogu Laki tn 24/2 rajatavale hostelile seada ühte korteriomandit. Amet ei ole neid plaane veel kinnitanud.
Ametile teadaolevalt on varasemalt ameti poolt lisatud keelumärget korteriomanditeks jagamise kohta eiratud Katusepapi tn 13 asuva büroohoone ning Lohu tn 12 asuv büroo-tootmishoone puhul, mida ehitatakse ümber büroopindadega ühiselamuks.
Katusepapi tn 13 büroohoone puhul ei kinnitanud amet plaane korteriomandite seadmiseks, vaid väljastas 01. detsembril 2020 ameti juhataja KT poolt kinnitatud ärakirja resolutsiooniga „koopia õige viimasest ehitusloa (nr 2012271/12146 28.04.2020) saanud projektist/ korteriomanditeks jagamine ei ole lubatud“. Kõikidel korruste plaanidel oli märkus „Korteriomandites jagamine ei ole lubatud“. Lisatud märkustele vaatamata on notar Gunnar Savisaar 04. jaanuaril 2021 kinnistamisavalduse alusel moodustatud kinnistusraamatus       13. jaanuaril 2021 korteriomandid.
Lohu tn 12 hoone puhul ei kinnitanud amet plaane korteriomandite seadmiseks, vaid väljastas 15. jaanuaril 2021 ameti juhataja poolt kinnitatud ärakirja resolutsiooniga koopia õige (plaanid on 29. septembril 2017 väljastatud ehitusloa nr 1712271/32904 koosseisust) / korteriomanditeks jagamine ei ole lubatud“. Taaskord on notar Gunnar Savisaar 03. veebruaril 2021 kinnistamisavalduse alusel moodustatud kinnistusraamatus 05. märtsil 2021 korteriomandid.
Amet on varasemalt Notarite Kojale ja Tartu Maakohtu kinnistusosakonnale edastanud kirjaga isikute nimekirja, kes on ameti poolt volitatud kinnitama plaane korteriomandite seadmiseks (st kontrollima ja kinnitama ehitusprojektide ja ehitiste mõõdistusprojektide vastavust riikliku ehitisregistri andmetele ning Tallinna Linnaarhiivis säilitatava hooneregistri toimiku dokumentide koopiatel esitatud tehniliste andmete vastavust riikliku ehitisregistri andmetele ning ehitusprojekti plaanide koopiate vastavust ehitusprojektile) ning millise resolutsiooniga.           24. augustil 2017 kirjas oli lisatud ametnike nimekiri ja skeemid, kes kinnitavad plaane resolutsiooniga „Vastab ehitusprojektile“ ja kes resolutsiooniga „Vastab ehitisregistri andmetele“. Ameti töötajate vahetumisega on 22. aprillil 2021 ameti poolt koostatud uus volitus, mis on saadetud ka teadmiseks 28. aprillil 2021 Notarite Kojale ja Tartu Maakohtu kinnistusosakonnale.
Amet sooviks teada Notarite Koja seisukoht, mil viisil peaks amet kinnitama plaane, et notar lähtuvalt märkest „Korteriomandiseks jagamine ei ole lubatud“, sellest enda toimingute puhul ka lähtuks? Tulenevalt haldusmenetluse seaduse §-dest 22-24 on ametil plaanide kinnitamise pädevus antud ja oleme Teile täiendavat edastanud nimekirja isikutest, kel on see volitus nimeliselt. Ameti huvi on välistada selliste „korterelamute“ rajamist, kuna hosteli rajamiseks on ehituslikud tingimused leebemad, kui korterelamu rajamiseks. Lõpp faasis võivad sellised elamud kaasa tuua lisa muresid sellise korteri ostnud heausksetele korteriomanikele.
Lisame täiendavalt, et ametil on Laki tn 24/2 hosteliga seoses teabenõudele vastamise tähtaeg 23. augustil 2021. Eeltoodust tulenevalt palume Notarite Koja seisukohta saada hiljemalt        20. augustiks 2021.	
	
Lugupidamisega	

	
(allkirjastatud digitaalselt)	
Ivari Rannama	
ameti juhataja

Reelika Pirson-Heinloo
6164022 reelika.pirson-heinloo@tallinnlv.ee